Referat møte i Læringsmiljøutvalget

28.02.2024

Tilstede: Kjersti Berggraf Jacobsen, Anita Gundrosen, Tonje Brun, Susanne Koch Stigberg, Kasper Hetland, Simen Kristoffersen, Ingrid Kvalheim, Margrethe K. Johnsen (møteleder)

Tilstede (observatører): Aina Karlstad, Asbjørn Lie Waula, Tone Skråning, Soad Hirkjølen, Elise Ager.

Forfall: Torunn Skofsrud Boger (observatør), Sarah Emilie Andersen

Referent: Solveig Berge

**Godkjenning av saksliste og innkalling.**Godkjent.

**Sak 1: Valg av leder og vara for leder** v/Margrethe K. Johnsen, vedtakssak.

Sarah Emilie Andersen, velferd- og læringsmiljøansvarlig Studentparlamentet (HVO) ble enstemmig valgt som leder frem til juni 2024.

Anita Gundrosen – Seksjonsleder for studentoppfølging ble enstemmig valgt som vara for leder frem til juni 2024.

**Sak 2: Orientering om revidert mandat med oppnevning av nye medlemmer** v/ Margrethe K. Johnsen orienteringssak.

Revidert mandat er publisert på [nettsiden til Læringsmiljøutvalget](https://www.hiof.no/livet-rundt-studiene/studentdemokrati/styrer-utvalg/lmu/leringsmiljopris/).

**Sak 3: Status Læringsmiljøprisen 2023** v/ Margrethe K. Johnsen, orienteringssak.

Læringsmiljøprisen deles nå ut for tredje gang. Frist for å nominere var 1. februar. Tildelingskomiteen består av to ansatte og to studenter: Margrethe K. Johansen, Susanne Stigberg, Simen Kristoffersen og en student til (under rekruttering). Komiteen jobber nå med nominasjonene og vil komme med en innstilling. Innstillingen legges frem til LMU før kunngjøring. Prisen deles ut i juni. Se [nettsiden](https://www.hiof.no/livet-rundt-studiene/studentdemokrati/styrer-utvalg/lmu/leringsmiljopris/).

**Sak 4: Tildelingsbrevet med LMUs budsjett for 2024** v/ Margrethe K. Johnsen, orienteringssak.

LMU er orientert om tildelingsbrevet fra rektor og LMUs budsjett for 2024.

**Sak 5: Hvordan jobber vi best i LMU?** v/ Margrethe K. Johnsen.

I grupper og samtale i plenum diskuterte vi følgende spørsmål (uthevet):

***Hvordan ser du din deltakelse i LMU? Hva er dine forventninger til LMU?***

Innspill:

* at det er et forum for å dele informasjon, lære fra hverandre, erfaringsdeling.
* Er her som en stemme for studentene. Mine tanker reflekterer det andre hører. Er med på å lede tillitsvalgtmøter fra lærerutdanningen. Forventer at vi prøver å jobbe med så godt vi kan. At sakene blir tatt seriøst.
* Forventer at det er et forum som alle tar på alvor. Jobbe med de sakene som kan endres. Forventer at LMU skal være premissleverandør. At det som skjer i LMU tas videre. Forventer at mandatet utøves.
* Vært med i mange år som observatør. Et utvalg for studentene. Vi som ansatte må være bevisste at problemstillingene som kommer inn er viktig for studentene. Husk at det som studentene kommer med er nytt for dem. Selv om vi andre har hørt dette før. Ha respekt og gi rom for studentene.
* Forventer at høgskolen handler med bakgrunn i det som kommer opp. Viktig utvalg.
* Vi ønsker at forumet skal være en arena for å få frem studentstemmer. Samt at utvalget nå har en bred sammensetning som gjør at vi kan bedre kommunikasjonsflyten mellom studenter og ansatte.
* Åpent rom for å gi gode svar. Også kunne gi tydelig tilbakemelding om det som ikke kan gjøres noe mer.
* Åpenhet og lav terskel for å ta ordet.

***Hvordan tenker du det er viktig at LMU jobber for å bli en enda viktigere premissleverandør?***

Innspill:

* Ligger mennesker bak alle saker som blir lagt frem. LMU må ikke bare blir et sjekkpunkt for loven. Et unikt utvalg med studenter og ansatte sammen.
* Ønsker at rektor kan gjeste et møte i LMU.
* Viktig at vi er på ballen. Fortsetter å etterspørre resultater. Ser etter løsninger. Håper å se resultater av de tingene vi fremmer. Være med å finne konkrete løsninger.
* At saker som sjekkes inn også kan sjekkes ut med en løsning.
* At det er et godt håndverk på det som gjøres. At utfordringer kommer med løsningsforslag.

***Hva er viktige områder for LMU å følge med på?***

Innspill:

* Studentkvartalet i Fredrikstad. Ønsker flere samlingssteder som det er i Halden. Gjenklang i hele rommet. Få rom for å sitte å studere i fellesarealer.
* Hyggelig om LMU hadde mulighet til å ha noen samtaler med studenter. Studentrådene eller de tillitsvalgte.
* Innemiljø i Fredrikstad må oppgraderes – dette er studentene svært opptatt av for å få et bedre miljø. Ønsker at vi tar opp saker som studenter er opptatte av – eksempelvis nå er det en utfordring med bruk av rusmidler i studentboligene.

**Sak 6: LMUs årshjul** v/ Margrethe K. Johnsen, 20 min.

**Vi diskuterer LMUs årshjul i grupper og i plenum: hvilke punkter bør legges til i årshjulet?**

Innspill til årshjulet:

* LMU må gå fra å være passiv lytter til en aktiv pådriver. Være mer en høringsinstans enn å kun bli orientert.
* AU har en viktig rolle i å gjøre tydelige bestillinger slik at utvalget kan bruke mest mulig tid på å diskutere og innta en aktiv rolle. Passe på at sakslisten ikke er for full. Deltakerne må også komme godt forberedt til møter slik at tiden kan brukes mest mulig til samtale og diskusjon.
* Få inn tematikker i årshjulet som vi ønsker å jobbe med over en lengre periode. Gå i dybden på enkelte områder. Finne fokusområder.
* Eksempelvis resultater fra Studiebarometeret: sette oss godt inn i resultater på forhånd, og bruke tid i møtet til å fokusere på områder/temaer i rapporten vi synes er viktig og ønsker å jobbe med videre – i samarbeid med kvalitetsrådgiver.

**Hvordan ønsker vi at dialogmøter med fakultetene skal være?**

Forslag: AU og/eller stud.rep. I LMU inviterer seg inn på tillitsvalgmøtene på fakultetene med en klar bestilling som blir sendt i forkant til studentrådet. Innspill kan sendes inn i forkant, og/eller diskuteres i møtet.

Arbeid med å fastsette et årshjul for LMU fortsetter i neste LMU-møte.

**Sak 7: Rutiner referatskriving i LMU** v/Solveig Berge, orienteringssak.

Saksliste og referat publiseres på denne nettsiden: <https://www.hiof.no/livet-rundt-studiene/studentdemokrati/styrer-utvalg/lmu/>

I tillegg ligger det et arbeidsreferat med tydeliggjøring av løpende oppfølgingssaker med ansvar i vårt teamsrom.

**Sak 8: Aktuelle konferanser for LMU** v/Solveig Berge, orienteringssak.

Den 17. og 18. april arrangeres [Nasjonal konferanse om inkluderende læringsmiljø 2024](https://hkdir.no/arrangementer/konferanse-om-inkluderende-laeringsmiljo-2024) i Oslo. Studentrepresentantene Ingrid Kvalheim og Kasper Hetland deltar på denne konferansen.

Kompetansenettverket for studenters suksess i høyere utdanning har mange aktuelle seminarer både digitalt og fysisk. HiØ er medeier i nettverket, og alle studenter og ansatte kan derfor delta på disse. Informasjon om arrangementene finnes her: <https://site.nord.no/studenterssuksess/>

Det presiseres fra medlemmene i utvalget at det er viktig at informasjon og kunnskap fra deltakelse på konferanser deles i utvalget i etterkant. Medlemmet som har deltatt på konferanser har ansvar for å melde inn sak til utvalgssekretæren til påfølgende LMU-møte.

**Sak 9: Oppfølgingssaker for LMU** v/ Margrethe K. Johnsen, orientering/drøfting.

Studenter har meldt inn bekymringer rundt tilgang til stillerom som også benyttes som livssynsrom/bønnerom og ammerom. Det meldes om at det er stor pågang på rommene, og tidvis konflikter rundt benyttelsen av rommet.

Sikkerhet- og beredskapsansvarlig, Soad Hirkølen, informerte om at saken jobbes fortsatt med, og det er p.t. i en kartleggingsfase om hvordan dette kan løses på best mulig måte. Utdanningsdirektør og Seksjon for eiendom er engasjerte på saken. Følges opp på neste møte i LMU.

**Sak 10: Møtedatoer for LMU våren 2024** v/ Margrethe K. Johnsen.

* onsdag 10. april 13.00 – 15.00 (Fredrikstad)
* mandag 3. juni 12.00 – 14.00 (Halden)

**Sak 11: Eventuelt**

Ingen saker til eventuelt.